Държавен вестник, бр. 97, 2012 г., стр. 29

БРОЙ  97	
Д Ъ Р Ж А В Е Н  В Е С Т Н И К 	
СТР.  29  
веопазването, Министерството на транспорта, 
информационните технологии и съобщенията и 
др.). Тъй като недостатъчните финансови сред­
ства се идентифицират като основна причина 
за по-пълно задоволяване на потребностите от 
обучение, може да се препоръча разширяване 
на тази практика чрез създаване на инициатива 
за по-тясна координация на дейностите и про­
грамите за обучение на звената за управление 
на човешките ресурси в министерствата, което 
важи и за деконцентрираните им структури, 
където има такива. По този начин ще се разши­
рят възможностите за обучение, ще се постигне 
икономия от мащаба и ще се поделят разходите 
за разработване и провеждане на обучителни 
курсове от полза за експерти по водите в повече 
от една институция. 
По време на посещението на място беше 
изказано общото мнение, че „като цяло обучени­
ето на служителите не е на необходимото ниво“. 
Основен проблем представлява недостигът на 
специализирано обучение (по мониторинг на 
водите, по прилагане на специализиран софтуер/
модели за управление на водите, по прилагането 
на най-новите директиви на ЕК в областта на 
водите, в т.ч. Директивата за оценка и управление 
на риска от наводнения и Рамковата директива 
за морската стратегия и др.). Голямата натова­
реност на служителите, липсата на достатъчно 
бюджетни средства и на програми за специали­
зирано обучение до голяма степен обезсмислят 
изготвените индивидуални планове за обучение 
и квалификация на служителите. В резултат 
на това се губи мотивацията на служителите 
да повишават квалификацията и знанията си 
и се намалява експертният потенциал, с който 
разполагат отделните структурни звена и ми­
нистерството като цяло.
Решение на проблема следва да се търси 
в цялостно преразглеждане на програмите за 
подготовка на специалисти за водния сектор 
на национално ниво, осигуряване на държавни 
поръчки за съответните ВУЗ, изграждане на 
система от механизми и стимули за привличане 
и задържане на перспективни кадри в структу­
рите на МОСВ и по-добра работа във връзка с 
приоритетизиране на темите за обучение при 
изготвяне на годишния план за обучение на пер­
сонала в съответствие с разполагаемия бюджет. 
Друг идентифициран проблем във връзка с 
обучението е процесът на изтичане на кадри, 
обучени с държавни средства, към частния бизнес. 
Този проблем не е характерен само за МОСВ, а е 
общ за цялата държавна администрация. Решение 
следва да се търси в по-общ план, като обуче­
нията на служителите, свързани с повишаване 
на техните знания и компетентност, могат да се 
обвързват със задължения за работа в държавната 
администрация за определен период от време.
Оценка на вътрешната организация на работа 
и материално-техническата осигуреност 
Вътрешни правила и процедури
МОСВ е приело и прилага редица вътрешни 
правила и процедури за организация на дей­
ностите, които са от съществено значение за 
доброто изпълнение на функциите му във връзка 
с управлението на водния сектор.
С Устройствения правилник на МОСВ се 
урежда вътрешната управленска и организаци­
онна структура и се регламентират функционал­
ните характеристики на структурните звена и 
организацията на работата им. 
Разработени са и други вътрешни документи, 
които конкретизират функциите и допринасят 
за тяхното изпълнение:
– Вътрешни правила за организацията на 
работата в МОСВ при извършването на админи­
стративни услуги;
– Правила за вътрешен финансов контрол с 
утвърдени ежегодни вътрешни одитни планове;
– Вътрешен ред за предоставяне на достъп 
до обществена информация; 
– Вътрешни правила за реда за възлагане на 
обществени поръчки по Закона за обществените 
поръчки (ЗОП) и Наредбата за възлагане на малки 
обществени поръчки (НВМОП);
– Етичен кодекс за поведение на служите­
лите в МОСВ (утвърден от министъра на окол­
ната среда и водите със Заповед № РД-418 от 
24.06.2009 г.), с който се регламентират методите 
за борба против корупцията и предотвратяване 
на конфликта на интереси;
– Харта на клиента (от юни 2010 г.).
Сегашната вътрешна организация на работата 
в МОСВ е изградена в съответствие с приетия 
през ноември 2009 г. Устройствен правилник и 
отразява в голяма степен новото разпределение 
на функциите и задачите между структурните зве­
на, вменени им съобразно последните изменения 
в ЗВ. В процес на допълнително оптимизиране 
са вътрешните връзки и комуникацията между 
дирекциите и отделите, както и взаимоотно­
шенията между централната администрация и 
структурите от системата на МОСВ.
Към настоящия момент вътрешната организа­
ция на работата може да се оцени като адекватна 
на компетенциите и отговорностите на МОСВ.
Материално-техническа и информационна оси­
гуреност 
МОСВ разполага с необходимата материално-
техническа и информационна база за изпълнение 
на своите функции и задачи. Компютърната тех­
ника включва настолни и преносими компютри, 
принтери, сървъри, активно мрежово оборудване 
и др. Осигурен е достъп до интернет за меж­
дународен и за български трафик. Извършва се 
редовна поддръжка и профилактика на оборуд­
ването. Прави се годишна инвентаризация и 
оценка на потребностите от ново оборудване и 
се подготвят необходимите процедури за доставка 
на допълнителна компютърна техника и модер­
низиране на наличната такава. Към момента на 
настоящия анализ МОСВ е възложило разра­
ботване на софтуер за информационна система 
за разрешителни и мониторинг при управление 
на водите.
По мнение на участниците в проведената сре­
ща в министерството няма проблеми с хардуера. 
Сериозен проблем е липсата на специализиран 
софтуер. Преобладаващата част от служителите 
разполагат само с базови програмни продукти 
(Word и Excel), което затруднява изпълнението